સુપ્રીમ કોર્ટે ગુરુવારે કહ્યું છે કે રાકેશ અસ્થાના સહિત સીબીઆઇના વિવિધ અધિકારીઓ સામે ભ્રષ્ટાચારના આક્ષેપોમાં કોર્ટની દેખરેખમાં એસઆઇટી તપાસની માગણી કરતી જાહેર હિતની અરજી પર તત્કાળ સુનાવણીની માગણીને ધ્યાનમાં લેશે. હાલમાં સીબીઆઇના ખાસ ડિરેક્ટર તરીકે અસ્થાનાની તમામ જવાબદારીઓ લઇ લેવાઇ છે. ચીફ જસ્ટિસ રંજન ગોગોઇના અધ્યક્ષપદ હેઠળની બેન્ચે આ મામલે એક એનજીઓ કોમન કોઝ વતી હાજર રહેલા પ્રશાંત ભૂષણની રજૂઆતને ધ્યાનમાં લીધી હતી.